
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (II. 23.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. február 16.

Horinka László 

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	8/2023.
	2023.01.26.
	Helyi gyermekintézmények éves nyitvatartási rendjének közzététele
	2023.02.15.
	Végrehajtva


II. Polgármesteri tájékoztató az előző ülés óta történt fontosabb eseményekről
Január 30-án a HAJT-A Csapat Egyesület közgyűlésén vettem részt Tápiószelén.

Február 1-jén aláírásra került a 2022. évben a helyi szociális infrastruktúra fejlesztésére elnyert 400 millió Ft-ról szóló támogatói okirat.
Február első hetében sor került az idei költségvetés megbeszélésére az intézményvezetőkkel.

Február 7-én előzetes megállapodást kötöttem a TRV Zrt. Nagykátai Üzemmérnökségének szennyvíz ágazatvezetőjével a TRV Zrt. által Önkormányzatunknak fizetett közel 10 millió forintos vízszennyezési bírság egy részének felhasználásáról. A TRV Zrt. javaslatára egy olyan szennyvízminőség ellenőrzésére szolgáló, hordozható mintavevő berendezést kívánunk vásárolni, mellyel hatékonyan lehet küzdeni az ipari szennyeződések kibocsátói ellen.
Február 8-án aláírásra került a kivitelezési szerződés a Vasút utcai gyalogos átkelési pont létesítésére.

Február 10-én a TRV Zrt. munkatársai szivattyút cseréltek a Béke utca 31-es főút felőli torkolatánál található 3. számú ivóvíz kútban. A fejlesztéshez szükséges forrás 50 %-át önkormányzatunk biztosította.

A Sülysápi Csicsergő Óvoda 2. (sápi) tagóvodájának udvarán lévő kisebb épület átépítési munkálatai elkezdődtek.

